NaiveNeuron/SloPal huggingface dataset:
Krajniak, Milan, poslanec NR SR (2017-10-12):
Vážená pani podpredsedníčka, vážené dámy a páni, tento návrh zákona je veľmi jednoduchý a rieši jednu anomáliu, ktorá sa týka najmä trestnej činnosti a rušenia verejného poriadku v blízkosti, nazvem to, rómskych osád, najmä rómskych osád, ktoré pôsobia isté príkoria občanom, ktorí žijú v blízkosti týchto osád. My máme trestnú zodpovednosť osôb vo výške 14 rokov, ale priestupková zodpovednosť je od 15 rokov. To znamená, teraz to tak poviem, ten istý grázel, ktorý keď spácha trestný čin ako 14-ročný, môže ísť do basy, ale policajti mu nemôžu dať pokutu, pokiaľ iba hádže nejaké veci na susedov alebo robí bordel, je podnapitý, prípadne pod vplyvom drog, policajti mu nemôžu dať ani pokutu. Takže iba túto jednu jedinú vec chcem napraviť. Ak máme trestnú zodpovednosť osôb od 14 rokov, tak chceme, aby aj priestupková zodpovednosť sa znížila z pôvodných 15 na 14 rokov. To je všetko. Ďakujem pekne.
Kamenický, Ladislav, poslanec NR SR (2021-02-05):
Ďakujem pekne, pán poslanec Takáč, za tvoje vystúpenie. Ja chcem len podotknúť k tomu, že čo sa týka peňazí a vôbec, ktoré budeme využívať, tak sa budú splácať od roku 2027 a ďalších 30 rokov až do roku 2058. Tento odklad je veľmi dôležitý vzhľadom na to, že dlh Slovenskej republiky sa momentálne vyšplhal za jeden rok zo 48 % na vyše 60, na 62 by to malo byť, uvidíme teda záverečné čísla a bude sa šplhať ďalej do výšal. A z hľadiska splácania toho dlhu sa podľa nejakých predikcií dostaneme, ak teda prejde váš zákon o rozpočtovej zodpovednosti, iba na najvyššie štvrté sankčné pásmo v roku 2029. Ak sa bavíme o nejakých predikciách, kde bude prebytok na úrovni 2 %, tak sa vrátime k prvému sankčnému pásmu alebo k tomu najnižšiemu sankčnému pásmu, s ktorým sme odovzdávali dlh Slovenskej republiky, až v roku 2034. Čiže práve je vhodné to, že tieto prostriedky sa budú splácať s časovým oneskorením, a to je veľká výhoda tohto plánu. Slovensko v tejto situácii ekonomickej potrebuje peniaze, potrebuje ich ale vynaložiť efektívne a prioritou by mali byť ľudia, by mal byť ekonomický rast a najmä tvorba pracovných miest. Za chvíľu tu budeme pri tomto núdzovom stave svedkami veľkého prepúšťania, to už sa stáva, už vidíme tu, stovky ľudí strácajú prácu a bude sa to stále zhoršovať. Ak takto to bude pokračovať, tak iba naivný človek si bude môcť myslieť, že nezamestnanosť na Slovensku nebude stúpať.
Radošovský, Marián, poslanec NR SR (2011-05-19):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu regionálny rozvoj, ktorý by sme mali hlasovaním určiť ako gestorský výbor, s tým, že určené výbory vládny návrh zákona prerokujú vo výboroch v termíne do 30 dní v gestorskom výbore do 32 dní od prerokovania návrhu zákona v prvom čítaní.
Laššáková, Jana, podpredsedníčka NR SR (2014-07-10):
Príjemné dobré ráno, vážené panie poslankyne, páni poslanci, otváram jedenásty rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Juraj Droba, Eva Horváthová, Mária Janíková, Ľudovít Kaník, Tibor Lebocký, Helena Mezenská, Juraj Miškov a László Solymos. Pokračujeme v prerušenej rozprave v prvom čítaní o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1054). Poprosím poslanca Júliusa Brocku, aby zaujal miesto určené pre navrhovateľov, a spravodajkyňu Moniku Gibalovú, aby zaujala miesto určené pre spravodajcov. Pani spravodajkyňa je už tu. Ďalším v poradí z písomne prihlásených rečníkov je poslanec Alojz Hlina, ktorému teraz odovzdávam slovo, a pripraví sa pani poslankyňa Jana Kiššová. Nech sa páči, pán poslanec.
P. Paška, predseda NR SR: (2008-09-23):
Takže, nech sa páči, pani poslankyňa Zmajkovičová. Doplňte ešte pani poslankyňu Tóthovú, prosím vás technika.
Laurenčík, Milan, podpredseda NR SR (2022-02-03):
Ďakujem. Nech sa páči, pán poslanec Boris Susko, máte možnosť vystúpiť v rozprave.
J. Liška, poslanec: (2003-09-09):
Uvedený návrh bol doručený poslancom Národnej rady v stanovenej lehote. Predseda Národnej rady posúdil uvedený návrh a zaradil ho na dnešné rokovanie schôdze Národnej rady. Ako spravodajca v prvom čítaní si osvojujem stanovisko, že predmetný  návrh spĺňa z formálnoprávnej stránky všetky náležitosti návrhu zákona uvedené v § 67 a v § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Pán predsedajúci, prosím, otvorte rozpravu.
Blanár, Juraj, podpredseda NR SR (2022-10-04):
Ďakujem, pán spravodajca. Prerušujem rokovanie o tomto bode programu. Poprosil by som teraz pani poslankyňu Luciu Drábikovú, aby zaujala miesto na pozícii spravodajcu, aby sme mohli pokračovať v prerušenej rozprave v druhom čítaní o vládnom návrhu zákona o inšpekcii v sociálnych veciach. Je to tlač 1023. Pán navrhovateľ minister práce, sociálnych vecí je na mieste, takže môžeme pokračovať v rozprave. Ústne je prihlásená pani poslankyňa Slavěna Vorobelová, ktorej odovzdávam slovo. Nech sa páči. (Pokračovanie rokovania o vládnom návrhu zákona o inšpekcii v sociálnych veciach a o zmene a doplnení niektorých zákonov , tlač 1023.)
Jurinová, Erika, podpredsedníčka NR SR (2012-12-14):
Pán poslanec Lipšic.
Žiga, Peter, podpredseda NR SR (2024-05-14):
Kolegyne, kolegovia, budeme pokračovať v prerušenom rokovaní. Pán podpredseda Šimečka požiadal, že skončil svoje vystúpenie v rozprave. Na jeho vystúpenie evidujem deväť faktických poznámok. Ako prvý pán poslanec Pročko. (Pokračovanie rokovania v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov , tlač 151.)
Pellegrini, Peter, podpredseda NR SR (2020-04-01):
S reakciou na faktické, pán poslanec Tomáš.
Krúpa, Juraj, poslanec NR SR (2020-03-24):
Ďakujem, pán predseda. Taktiež si dovolím pozvať všetkých členov výboru pre obranu a bezpečnosť, aby sa dostavili do miestnosti č. 34, kde sa bude konať ustanovujúce zasadnutie výboru, a to ihneď po rokovaní. Ďakujem.
Ježík, Jozef, poslanec NR SR (2023-11-21):
Ďakujem za slovo. Ja nadviažem na to, čo povedal môj kolega poslanec Baláž, lebo robíme naozaj dlhé roky v zdravotníctve a je neprijateľné, aby tu vystupoval predseda OĽANO, ktorí tri a pol roka toto všetko riadili, mali to pod kontrolou, nepripravili to a musím súhlasiť s tebou, pani poslankyňa, potrebujeme to preložiť. My to ideme preložiť o jeden rok kvôli tomu, že my ideme urobiť tú robotu, ktorá mala byť už dneska spravená a kľudne sme všetci dneska tu nemuseli sedieť a od 1. 1. to mohlo platiť, ale toto sa nestalo. A takisto je neprijateľné, ako si aj ty hovorila, aby tu vystupoval predseda OĽANO, všetkých nás osočoval, osočoval pani ministerku za robotu, ktorú si mali oni spraviť a zneisťoval pacientov, ktorí majú onkologické ochorenia a ktorí to budú počúvať, a tí teraz nebudú vedieť, v akej sú situácii a čo sa im môže stať! Ja si myslím, že aj na zdravotnom výbore sú veľmi korektné vzťahy a naozaj sme aj dneska chceli konštruktívne riešiť a pristupujeme k tým problémom tak, že tu nechceme hrať vojnu medzi opozíciou a koalíciou. Ani vojnu medzi štátnymi nemocnicami a súkromnými, a takto by sme to aj ďalej chceli riadiť a plne podporujem túto zmenu, ktorú naozaj reálne kvôli práve tým našim pacientom musíme prijať. Ďakujem. (Potlesk.)
Pellegrini, Peter, predseda NR SR (2015-10-01):
Prezentujme sa a hlasujme o druhom bode pána poslanca Simona. (Hlasovanie.) Prítomných 136 poslancov, za hlasovalo 30, proti bolo 72, zdržalo sa 34 poslancov. Tento návrh sme neschválili.
Bugár, Béla, podpredseda NR SR (2011-07-12):
Prezentujme sa a hlasujme o návrhu pána poslanca spravodajcu. (Hlasovanie.) Prítomných 142 poslancov, za 142 poslancov. Pán poslanec, ako spravodajca môžete sa poďakovať aj opozícii. Takže návrh bol schválený.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 31, proti 6, zdržalo sa 102 poslancov, nehlasovali 2. Konštatujem, že Národná rada sa uzniesla, že tento návrh zákona, že v ňom teda nebude pokračovať. Pristúpime k hlasovaniu o návrhu uznesenia k mierovej stratégii riešenia rusko-ukrajinského konfliktu (tlač 1275). Prosím spravodajcu z výboru pre obranu a bezpečnosť pána poslanca Mariána Saloňa, aby hlasovanie uviedol. (Hlasovanie o návrhu poslancov Národnej rady Slovenskej republiky Juraja Blanára a Ladislava Kamenického na prijatie uznesenia Národnej rady Slovenskej republiky k mierovej stratégii riešenia rusko-ukrajinského konfliktu , tlač 1275.)
A. Belousovová, podpredsedníčka NR SR: (2008-02-05):
A, pán spoločný spravodajca, žiadate si záverečné slovo? Nech sa páči.
Bugár, Béla, podpredseda NR SR (2011-05-18):
Pán poslanec Madej, nech sa páči, môžte reagovať.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o návrhu, tak ako ho predložil pán spravodajca. (Hlasovanie.) Prítomných 130, za 75, proti 26, zdržalo sa 26, nehlasovali 3. Konštatujem, že tento návrh sme schválili a Národná rada sa uzniesla, že tento návrh prerokuje v druhom čítaní. Pán spravodajca, prosím ďalšie návrhy.
Hlina, Alojz, poslanec NR SR (2012-10-16):
Ďakujem veľmi pekne. Ja, dovoľte len, skorigujem niektoré veci. A to, čo som povedal, som povedal, že pokiaľ zahlasujte za ten návrh. Čiže ja som nepovedal, že ste. A pokiaľ zahlasujete za ten návrh v takej podobe, ako je, tak pre mňa budete. To hádam uznáte, že na to mám právo, si myslieť, čo chcem, nie? A pán kolega, viete, že špeciálne z vašich úst, ja som tu nebol, ale však vy máte expresívnejšie výrazy. Takže to je ťažko, viete, že z vás, aby som... Človek sa, viete, pozri sa najskôr na seba. Vážení kolegovia, pán Martvoň, dobre, teraz máte štrnásť percent a maximálny strop. Ja hovorím, dajte sedem a zrušte maximálny strop, a vyberie sa viac. Ale vy nemáte radi podnikateľov. Nemáte radi kapitalistov a neviem čo. Nechajte štrnásť, ale zrušte strop. Máte na to, ako tu hovorí Peter, a teraz, no a čo, máte na to gule? Nemáte, chlapci! Zrušte! Nechajte štrnásť a zrušte ten strop! Aby som sa ja vyhol nejakým podozreniam. Zrušte ho! Dajte pozmeňovák. Dajte pozmeňovák, že chcete zrušiť ten strop. A potom si vypnite telefón! Dajte ho! Nemáte na to, chlapci, nemáte. Presne tak to je. Však si to rozmeňte na drobné! Keď si to rozmeníte na drobné, tak na to prídete. Nechajte štrnásť! Nechajte! Zrušte strop! Som zvedavý. Ťažko.
Laššáková, Jana, podpredsedníčka NR SR (2015-04-22):
Na vystúpenie pána poslanca sedemnásť faktických poznámok, posledná je pani poslankyňa Šípošová. Končím možnosť prihlásiť sa, pani poslankyňa Žitňanská, končím možnosť prihlásiť sa s faktickými poznámkami. Nech sa páči, pán poslanec Lipšic.
Dostál, Ondrej, poslanec NR SR (2023-05-18):
Ďakujem, pán premiér. Určite sa zhodneme na dôležitosti decentralizácie. A je mi jasné, teda že už žiadne legislatívne zmeny v tomto volebnom období sa nezrealizujú, napriek tomu si myslím, že je to veľmi dôležitá téma a vláda by sa mala o ňu zaujímať, aj keď už nebude ona tá, kto s tým niečo urobí, lebo, lebo zase ak príde nová vláda, tá sa bude rozhliadať a ku koncu volebného obdobia si zmyslí, že možno by niečo mohla robiť. Teda dávam do pozornosti, že na ministerstve vnútra okrem toho bol aj realizovaný projekt v spolupráci s Radou Európy, ktorý tiež riešil a pripravoval nejakú ďalšiu možnú decentralizáciu. Ale aby som teda sa vrátil k tej mojej otázke. Tá je, že či budete mať niekoho, kto bude za toto zodpovedný, či to bude iba ministerstvo vnútra, komisia alebo počítate s nejakým splnomocnencom, a či máte ambíciu aj niečo pripraviť, keď už nie schváliť, lebo je mi teda jasné, že k schváleniu v takej krátkej dobe nepríde. Ďakujem.
Drábiková, Lucia, poslankyňa NR SR (2020-11-25):
Vážení kolegovia, ja sa chcem pridať k pánovi poslancovi Baránikovi. Chcem osobitne poďakovať naozaj týmto kandidátom, pretože tým, že sa zúčastnili verejného vypočutia, preukázali odvahu a odvaha je to, čo naozaj veľmi budú potrebovať pri tejto situácii, aká momentálne v súdnictve a v prokuratúre je. Ďalšou vecou, ktorú preukázali počas toho vypočutia, je schopnosť odolávať tlaku a odosobniť sa. Myslím si, že toto bolo naozaj, boli podrobení naozaj takej skúške a bolo to určite náročné a táto pozícia naozaj vyžaduje schopnosť odolávať tlaku, osobnú integritu. Takisto nie je možné, aby generálny prokurátor mal nejakých kostlivcov v skrini, aby mal za sebou nejaké veci, ktoré sú tajné, a som rada, že podstúpili takéto tvrdé vypočúvanie, aj keď to mohlo byť naozaj veľmi nepríjemné, keď som počúvala niektoré tie otázky. Zároveň chcem vyzdvihnúť to, že nielen toto samotné verejné vypočutie hovorí o týchto kandidátoch, že sú dobrí a že sú kvalitní, ale to, čo za nich hovorí, sú naozaj ich dlhoročné výsledky a ich práca a som presvedčená, že s touto voľbou generálneho prokurátora máme naozaj nádej, že Slovensko bude skutočne právnym štátom a že naozaj spravodlivosti bude učinené zadosť. Ďakujem.
P. Farkas, poslanec: (2002-04-03):
(Prerušenie rokovania o 12.07 hodine.) (Pokračovanie rokovania o 14.09 hodine.) M. Andel, podpredseda NR SR: Žiadam poslancov Národnej rady, aby sa dostavili do rokovacej miestnosti, budeme hlasovať a takisto žiadam aj poslanca pána Mesiarika, aby sa dostavil do rokovacej miestnosti. J. Migaš, predseda NR SR: Vážené pani poslankyne, vážení páni poslanci, pristúpime k hlasovaniu o dvoch návrhoch zákonov, ktoré sme prerokovali doobeda, tak ako bolo dohodnuté a uviedol to aj navrhovateľ a potom aj spravodajca. Najprv budeme hlasovať o tlači 1288, čiže návrh skupiny poslancov Národnej rady Slovenskej republiky na vydanie zákona, ktorým sa upravia podmienky držania psov , tlač 1288. Nech sa páči, pán Slafkovský je spravodajca, uvedie hlasovanie. Nech sa páči.
Laššáková, Jana, podpredsedníčka NR SR (2014-07-04):
Pán poslanec Kaník, nech sa páči.
Kotleba, Marian, poslanec NR SR (2017-12-06):
Pán minister, najprv troška možno od veci, ale bolo to od veci aj zo strany vášho kolegu Blahu. Skinheadi v oblekoch v parlamente, ktorí rozkrádajú kraj, asi pravdepodobne myslel vášho kolegu Chudíka, pretože ten ako jediný najviac zadlžil teda samosprávny kraj, kým ho prebral, dlh nula, keď ho odovzdával, 66 mil. len za posledné volebné obdobie, nárast dlhu o 25 mil. eur. Teraz trošku k veci, aj keď si myslím, že možno by to viac patrilo na takú osobnejšiu debatu na výbor, ale ste to spomínali, to nešťastné EKS-ko. EKS-ko je určite prínosom, ale my sme sa v rámci kraja pokúšali cez EKS-ko súťažiť cesty. Viete veľmi dobre, úplne nezmyselná kritika verejná, že čo sme to spravili, ako sme si to mohli dovoliť a, žiaľ, bola to kritika od ľudí, ktorí nerozumejú hospodáreniu krajov, ako sú tí, ktorých ste v bystrickom kraji z nejakého dôvodu podporili aj vy. Čiže na jednej strane to dávate ako úspech. Môžme sa o tom rozprávať. Na druhej strane je to predmetom verejnej kritiky. Na druhej strane, pán minister, tie odmeny policajtom. Určite viete o tom, že medzi policajtami je obrovská vlna nevôle tým, ako boli z pohľadu platov vyčlenení príslušníci NAKA a aký je veľký, až nenormálne veľký rozdiel v platoch medzi napríklad vyšetrovateľmi NAKA a vyšetrovateľmi ostatnými v Policajnom zbore, kde je to cez 30 %. A aký je ešte väčší rozdiel medzi radovými policajtmi, kde príslušníci obvodných oddelení, okresných riaditeľstiev a príslušníci NAKA, je tam rozdiel viac ako 50 %. Tí policajti sú z toho naozaj mnohí demotivovaní a myslia si, že keď nie sú v NAKA, tak sú potrestaní, a že tá ich práca nie je rovnako ohodnotená. Takže toľko konštruktívne. A ďakujem pekne.
Pellegrini, Peter, predseda NR SR (2014-11-27):
Pán poslanec, máte námietku? Dobre, budeme hlasovať o námietke pána poslanca Brocku. (Čaká sa na výsledok hlasovania. Reakcia z pléna.) Zaznelo v rozprave: všetci navrhovatelia . (Hlasovanie.) Prítomných 139, za hlasovalo 56, proti 77, zdržali sa 5, 1 nehlasoval. Námietku sme neschválili. Pán poslanec.
Číž, Miroslav, doterajší podpredseda NR SR (2010-07-08):
Pán poslanec Igor Sidor.
Heger, Eduard, poslanec NR SR (2019-12-03):
Ďakujem pekne. Ja by som chcel zareagovať na otca Mariána Kuffu, ktorého poznám, teda ktorý zaznel v reči Zuzky Zimenovej, tak ja ho poznám asi možno už aj dvadsať rokov a musím povedať, že je to človek, ktorý naozaj vybudoval neskutočné dielo, venuje sa bezdomovcom a začal naozaj na zelenej lúke a dnes uňho nachádza útočisko mnoho, mnoho ľudí a zachránil im život. Čiže je to človek, ktorý má za sebou naozaj z hľadiska práce ľuďom a obety úžasné výsledky. Ako, ja pravdu poviem, že nielen to, že je kňaz, ale, ale práve to, ako pomohol ľuďom, vždy som to obdivoval a nesmierne sa mi to páči, ako sa dokázal nasadiť pre to, a to cez jeho ruky naozaj prešli stovky, možno aj tisícky ľudí, ktorým on zmenil život. Z tohto pohľadu je to pre mňa človek, ktorého si, ktorého si naozaj vážim. Áno, je pravda, sú výroky, s ktorými ani ja nesúhlasím, ale teda určite tento človek má za sebou veľmi silný príbeh a veľmi, veľmi, veľmi veľa dobrého urobil a myslím, že je dôležité, aj toto aby odznelo tu v tejto sále na také vyváženie, lebo tá jeho pomoc bola naozaj výrazná, tak som to chcel len doplniť. Ďakujem veľmi pekne.
Blahová, Natália, poslankyňa NR SR (2019-05-20):
Ďakujem pekne, pani kolegyňa, za príspevok. Položila si množstvo otázok. Ja som rovnako vo svojom príspevku kládla tieto isté otázky, že podstatou ich alebo ich spoločným menovateľom bolo, koho s týmito podnetmi a so svojimi návrhmi na zlepšenie komisárka oslovila a či vôbec niekoho. Lebo ak sa tak nestalo, tak akákoľvek predchádzajúca činnosť úradu komisára bola samoúčelná. Pretože komisár nemá len mapovať, on má jednotlivé prípady, naozaj má urobiť akýsi spoločný menovateľ týchto problémov a riešiť problém plošne. Že keď my nevieme z tejto správy sa dozvedieť, nevieme z nej vydedukovať, koho komisárka s návrhom oslovila, koho oslovila s podnetom, kam viedli jej kroky, či podala trestné oznámenie vo veci, či podala návrh na kontrolu, či komunikovala s Generálnou prokuratúrou, s orgánmi činnými v trestnom konaní, či komunikovala s nejakými ďalšími odborníkmi, ktorí by problematiku posunuli dopredu, ak toto nevieme zo správy vyčítať, považujem naozaj túto činnosť za samoúčelnú. Pretože vidíme, že ako činnosť pani ombudsmanky, tak činnosť pani komisárky pre osoby so zdravotným postihnutím, vedie ku konkrétnym riešeniam konkrétnym prípadov, ale nielen prípadov, ale aj veľkých množín problémov, hej. Takže v tom vidím veľký rozdiel a myslím, že v tom sme zhodli. Ak nevieme odpoveď na tieto otázky, tak táto správa je informáciou, ktorá nepriniesla v právach detí nič užitočné. Ďakujem.
Blanár, Juraj, podpredseda NR SR (2023-03-21):
Úplne v poriadku. (Reakcia navrhovateľky.) Bez problémov, takže pani kolegyňa Žitňanská si odloží svoje vystúpenie, čiže ho teraz prerušila a teraz udelím slovo pani poslankyni Drábikovej, po nej pani navrhovateľka Žitňanská. Nech sa páči, pani kolegyňa Drábiková, máte slovo.
Pčolinský, Peter, podpredseda NR SR (2023-06-23):
Pani poslankyňa Horváthová.
Grendel, Gábor, podpredseda NR SR (2023-06-13):
Pani poslankyňa Jana Bittó Cigániková.
Hlina, Alojz, poslanec NR SR (2024-05-21):
Počkajte, môžem? Ide pán minister stiahnuť ten bod? Ide ho stiahnuť? (Reakcia ministra.) Ale v treťom čítaní alebo v druhom? (Reakcia ministra.) No, potom nemôžme nič. Čakáte na Pellegriniho, aby vám to nevrátil, to je celá finta a ešte tu na nás budete hrať, ako vám máme pomáhať. Teraz to stiahnite, pred druhým. (Reakcia ministra: „ Ja sťahovať nič nebudem...“ ) Tak dobre, tak preložte hlasovanie na jún v druhom čítaní. (Reakcia ministra.) Otvorte rozpravu!
P. Paška, predseda NR SR: (2007-10-19):
návrhu poslanca Národnej rady Slovenskej republiky Jána Richtera na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov . Je to tlač 450.
Kollár, Boris, predseda NR SR (2022-10-18):
S ďalšou faktickou pán poslanec alebo reagovať na faktické poznámky bude pán poslanec Dostál. Nech sa páči.
Grendel, Gábor, podpredseda NR SR (2021-05-05):
Pán poslanec Ľuboš Blaha.
Pčolinský, Peter, podpredseda NR SR (2022-12-13):
Poprosím trošku tichšie na balkóne. Poprosím trošku tichšie na balkóne! Netelefonujte tam!
Glváč, Martin, podpredseda NR SR (2019-09-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec, končím možnosť prihlásiť sa. Pán poslanec Dostál, nech sa páči.
Herák, Ján, poslanec NR SR (2020-09-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali ihneď, vrátane gestorského výboru.
V. Novotný, poslanec: (2008-04-03):
Napriek tomu, že SDKÚ – DS realizovala rozsiahle reformy, skončila ako druhá najsilnejšia strana v tejto krajine. Tak ti dávam do zreteľu, že je to politická strana, ktorá má hneď po Smere druhú najväčšiu popularitu a podporu občanov tejto krajiny. A čo sa týka vnútornej demokracie v strane, chcem sa opýtať: Ešte naďalej u vás platí, že krajských predsedov menuje priamo predsedníctvo strany? Pretože mňa ako krajského predsedu zvolili delegáti krajskej konferencie. To aj pred nasledujúcimi parlamentnými voľbami... (Reakcia z pléna.) ... aj pred nasledujúcimi parlamentnými voľbami vyškrtne pán Fico Flašíkovcov z kandidátky? Alebo budete o tom na nejakom nominačnom zjazde hlasovať? Takže vieš, najprv by som sa venoval vnútorným demokratickým pomerom v strane Smer, kde sa menujú funkcionári zhora a nevolia zospodu, a potom by som začal posudzovať, čo sa deje v SDKÚ – DS. Ďakujem pekne.
M. Číž, podpredseda NR SR: (2006-10-18):
Ďalším bodom nášho dnešného rokovania je prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Tento vládny návrh zákona ste dostali ako tlač 94 a návrh na pridelenie na rokovanie výborom ako rozhodnutie predsedu č. 105. Poprosím pána ministra financií Slovenskej republiky Jána Počiatka, aby vládny návrh zákona uviedol.
P. Hrušovský, predseda NR SR: (2005-12-14):
Návrh zákona o priestupkoch v znení neskorších predpisov (tlač 1376).
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 139, za 60, proti 43, zdržalo sa 36. Konštatujem, že tento bod sme neschválili.
Vörös, Péter, poslanec NR SR (2014-12-09):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1245. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predseda, prosím vás, otvorte všeobecnú rozpravu. Ďakujem.
Laurenčík, Milan, podpredseda NR SR (2020-12-02):
S ďalšou faktickou poznámkou pán poslanec Miroslav Žiak.
Laššáková, Jana, podpredsedníčka NR SR (2012-08-03):
Pán poslanec Martvoň.
V. Veteška, podpredseda NR SR: (2004-09-09):
R. Vavrík, poslanec: Ďakujem pekne, pán podpredseda. Keďže sa nestihol prihlásiť predkladateľ pozmeňujúceho návrhu a keďže sme spoločníci v tomto pozmeňujúcom návrhu, dovoľte mi, aby som reagoval na otázku pána poslanca Lintnera. Tento pozmeňujúci návrh je doslova totožný s pozmeňujúcim návrhom, ktorý je uvedený v spoločnej správe a pochádza z gesčného výboru pre hospodárstvo a podnikanie a ktorý rieši bezpečnostnú previerku pre personál letísk. Jeden jediný problém, ktorý je tam zmenený, je, aby bezpečnostné zložky, má sa tým na mysli Slovenská informačná služba, Policajný zbor, prípadne iný orgán štátnej správy, nemali lehotu na dodanie podkladov 14-dňovú, ako sa, bohužiaľ, v tomto pozmeňujúcom návrhu poslancov objavilo, pán poslanec Šimko navrhoval zmeniť túto lehotu na 30 dní. To je hlavná podstata tohto návrhu. A ešte tam bol nesprávne spomenutý ako orgán štátnej správy Slovenská informačná služba. Slovenská informačná služba je štátny orgán a nie orgán štátnej správy. Čiže to je len zmenený slovosled. To je všetko, čo je v pozmeňováku poslanca Joža Šimka. Dovoľte mi však, do rozpravy som sa prihlásil kvôli tomu, čo povedal pán minister Gyurovszky v úvodnom slove v zastúpení ministra Prokopoviča, že ministerstvu sa nezdajú úplne vyvážené pozmeňujúce návrhy, ktoré sú uvedené pod položkou 1, 8, 16 a 18, a prosím týmto spoločného spravodajcu, aby mal na pamäti moju prosbu, ktorú teraz snemovni predkladám, aby tieto štyri body boli vyňaté na osobitné hlasovanie. Ďakujem pekne.
Kollár, Boris, predseda NR SR (2022-03-17):
Prosím, prezentujme sa a hlasujeme. (Reakcie z pléna.) Nerobte problémy, prosím. (Hlasovanie.) Prítomných 130 poslancov, za... No a už to tu vidíte. Za 71, proti 1, zdržalo sa 57, nehlasoval 1. Schválené.
Blanár, Juraj, podpredseda NR SR (2022-06-24):
Páni poslanci!
A. Slafkovský, poslanec: (2002-02-13):
J. Migaš, predseda NR SR: Droga volieb, droga volieb, pán poslanec.
V. Veteška, podpredseda NR SR: (2005-05-18):
J. Jaduš, poslanec: Ak základný spor medzi KDH a HZDS bol boj o vznik a existenciu samostatného štátu, po vzniku samostatnej Slovenskej republiky sa ťažisko politického súperenia medzi KDH a HZDS posunulo k zápasu o moc. Ak sa dnes KDH prezentuje ako strana presadzujúca integritu a národnoštátne záujmy Slovenskej republiky, vy ste sami rehabilitovali politické aktivity HZDS presadzujúce samostatnosť republiky. Ak dnes akceptujete štátnosť Slovenskej republiky svojou účasťou vo vláde, potom základný spor, aj ten sekundárny spor o moc, je už dnes vyriešený. Je mi preto veľmi nepochopiteľné, prečo znovu hľadáte spôsob, ako vyvolávať nesvár a nenávisť a nestabilitu na politickej scéne. Je to vari preto, že je potrebné zakryť rozpaky nad neúspechom vykonštruovaných káuz s predstaviteľmi Mečiarových vlád? Je to vari preto, že treba nájsť spôsob, ako si vydobyť svoju ďalšiu účasť v budúcej vláde? Nie je, páni z KDH, skôr namieste ospravedlnenie sa? Nie je cestou skôr podaná ruka ako znovu ďalšie série klamstiev? V duchu kresťanskej morálky sme vám schopní odpustiť, ak vy ste schopní toto odpustenie prijať. A ja pevne verím, že potom budeme schopní pracovať spoločne pre tých, kvôli ktorým tu v tomto parlamente sedíme. Ďakujem pekne.
Laššáková, Jana, podpredsedníčka NR SR (2013-06-20):
Pán poslanec, chcete položiť doplňujúcu otázku? Áno. Nech sa páči. Zapnite pána poslanca Hrnčiara! Stlačte si trojku.
J. Počiatek, minister financií SR: (2009-10-21):
Zámerom navrhovaných zmien je zmena postupov pri vyúčtovaní odvodov vybraných druhov hazardných hier, špecifikácia novej kategórie hazardných hier, spresnenie niektorých podmienok prevádzkovania hazardných hier, ako aj úprava sankčnej pôsobnosti ministerstva v oblasti výkonu kontroly a upresnenie postupov v prípade licenčného konania a s ním súvisiace úpravy vymedzenia poverenej skúšobne ako inštitúcie zodpovednej za odborné posudzovanie zariadenia a systémov využívaných pri prevádzkovaní hazardných hier. Hlavné zmeny zákona sú zmena odvodovej povinnosti prevádzkovateľov hazardných hier z percentuálnej na paušálnu, zmena sa týka videohier a technických zariadení obsluhovaných priamo hráčmi a je navrhnutá z fiškálnych dôvodov, ako aj z dôvodu zjednodušenia kontroly plnenia odvodových povinností zo strany prevádzkovateľov, zavedenie nového druhu hazardných hier, kartových hier pokerového typu prevádzkovaných mimo kasína, tento druh hazardných hier bude prevádzkovaný na základe všeobecnej licencie z dôvodu zníženia administratívnej náročnosti a zjednodušenia licenčných postupov, prevádzkovatelia tejto hry budú uhrádzať do štátneho rozpočtu paušálny odvod, rozšírenie okruhu právnických osôb, ktorým bude možné udeliť individuálnu licenciu na prevádzkovanie stávkových hier, o štátny podnik, avšak len pre prevádzkovanie dostihových stávok, úprava ustanovení týkajúcich sa poverených skúšobní, hlavne doplnenie a spresnenie sankčnej pôsobnosti ministerstva pri výkone kontroly, jedinou sankciou v platnom znení zákona je odňatie poverení, ktoré vychádzajú zo skúseností z praxe, to znamená neprimeraný postih za menej závažné porušenie zákona, resp. poverenia, a ešte v neposlednom rade zrušenie výnimky z obmedzenia prevádzkovania vybraných druhov hazardných hier a ustanovenie zákazu prevádzkovania hazardných hier v určenom období, napr. počas určených štátnych sviatkov, jednotne pre všetky hazardné hry. Ďakujem za slovo, skončil som.
Grendel, Gábor, podpredseda NR SR (2021-06-23):
Ďakujeme. Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Petre Hajšelovej.
Jurinová, Erika, podpredsedníčka NR SR (2013-10-18):
Pán poslanec Viskupič.
Buček, Jozef, poslanec NR SR (2017-05-10):
Pán predseda, keďže sme odhlasovali body zo spoločnej správy a hlasovali sme aj o podanom pozmeňujúcim a doplňujúcom návrhu, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Tomáš, Erik, poslanec NR SR (2019-06-20):
Teraz budeme hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Pellegrini, Peter, podpredseda NR SR (2020-04-02):
Na vaše vystúpenie štyria páni poslanci s faktickými poznámkami. Končím možnosť prihlásiť sa s faktickou poznámkou. Ako prvý, pán poslanec Dostál, nech sa páči.
Vaľová, Jana, poslankyňa NR SR (2013-09-05):
Ďakujem veľmi pekne. Vážený pán predseda, vážené panie poslankyne, vážení páni poslanci, pán minister, dovoľte mi, aby som podľa § 73 ods.1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 651), ako spravodajca určený uznesením výboru č. 66 z 28. augusta 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 625 z 19. augusta 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplýva, odporúčam, aby sa Národná rada Slovenskej republiky po všeobecnej rozprave a podľa návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zadaný, pridelený, ho prerokovali v termíne do 30 dní a v gestorskom výbore do 32 dní od prerokovania v Národnej rade Slovenskej republiky. Pán predseda, ďakujem, skončila som svoju spravodajskú informáciu, prosím, otvorte rozpravu k návrhu zákona.
Blanár, Juraj, podpredseda NR SR (2022-04-29):
Prepáčte, páni poslanci, naozaj nebuďme, nebuďme takíto voči sebe, pretože potom sa neposunieme nikde, aj keď takto je príspevok. Nech sa páči, hovorte procedurál.
Marosz, Ján, poslanec NR SR (2019-09-25):
Ďakujem za slovo. Vážený pán predseda, panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý je zároveň aj gestorským výborom, s tým, aby prerokoval návrh ústavného zákona v druhom čítaní v gestorskom výbore do 32 dní od prerokovania návrhu ústavného zákona v Národnej rade Slovenskej republiky v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
V. Veteška, podpredseda NR SR: (2005-06-30):
E. Rusnáková, poslankyňa: Ďakujem pekne. Vážený pán predsedajúci, vážený pán minister, k materiálu, ktorý ste predložili, mám tri pripomienky, o ktorých som informovala aj na zasadnutí nášho výboru. Dovoľte mi ich zopakovať. Samozrejme, tento materiál vytvára istý predpoklad na kompromisné riešenie, na hľadanie riešení, ktoré reagujú aj na to, čo vravela kultúrna obec, aj na to, čo vraveli poslanci. Treba však povedať, že národné divadlá obvykle vo svete fungujú ako verejnoprávne inštitúcie alebo ako akciové spoločnosti, alebo spoločnosti holdingové. Vy ste vo výbore informovali, že máte záujem zriadiť Slovenské národné divadlo pravdepodobne zo zákona ako novú verejnoprávnu inštitúciu. Dnes som sa dočítala, že v podstate rozmýšľate o tom, že by to mala byť nezisková organizácia. Medzi verejnoprávnou inštitúciou a neziskovou organizáciou je veľký rozdiel, takže ja budem očakávať, k čomu sa nakoniec prikloníte. Chcem sama za seba v tejto chvíli povedať, poznajúc formu iných inštitúcií z tejto oblasti, že verziu verejnoprávnej inštitúcie považujem v každom prípade za lepšiu, pretože kontrolné mechanizmy zo strany štátu sú predsa len iné aj v súvislosti s nakladaním majetku. Určite bude veľmi dôležité, ako sa rozhodne vláda aj vo vzťahu k tomu, kto bude správcom novostavby. Ja si myslím, že túto budovu by malo spravovať Slovenské národné divadlo, a nie nejaká nová príspevková organizácia špeciálne na to zriadená. Prosím, keď dospejete k definitívnej verzii, aby ste nám ju predložili vo výbore pre vzdelanie a kultúru, aby sme o nej mohli ďalej diskutovať. Ďakujem veľmi pekne.
Kuriak, Milan, poslanec NR SR (2022-12-21):
Ja by som ešte mal čo k tomu povedať, ale nejdem zdržiavať. Iba chcem ohlásiť termín hlasovania zajtra o jedenástej.
Bugár, Béla, podpredseda NR SR (2017-09-19):
Pán poslanec Grendel, nech sa páči, môžte reagovať na faktickú.
P. Hrušovský, predseda NR SR: (2004-03-17):
(Rokovanie 23. schôdze NR SR sa skončilo o 11.54. hodine.)
Glváč, Martin, podpredseda NR SR (2019-06-21):
Pán poslanec Farkašovský, nech sa páči.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 136 bolo za, 2 sa zdržali. Tieto body sme schválili.
Šuca, Peter, poslanec NR SR (2017-09-19):
Ďakujem pekne za slovo, vážený pán predsedajúci. Pán poslanec Grendel, tieto správy, ktoré predkladajú dotknuté orgány štátnej správy, sú v zmysle zákona, áno, súhlasím s vami, že je to suché konštatovanie čísel, ale je to presne tak, ako to má byť. Čo sa týka komisie, ktorá má dbať na dodržiavanie zákonnosti pri nasadzovaní informačno-technických prostriedkov v zmysle zákona, veľmi dobre viete, že sa tu nejedná o žiadne politikárčenie, jedná sa tu o fakt, že máme problém s pánom Galkom, s vašou nomináciou opozičnou pána Galka do tejto komisie. Veľmi takticky a umne ste vo svojom diskusnom príspevku sa vyhli tomu, prečo máme problém. Ja to zopakujem ešte raz. Máme problém s nomináciou pána Galka preto, že je dôvodne podozrivý z toho, že keď bol minister obrany, zneužíval informačno-technické prostriedky a nasadzoval ich, jednoducho povedané, ľudsky povedané, halabala. Človek, ktorý je podozrivý z toho, že odpočúval premiérku vlády Slovenskej republiky, podľa môjho názoru nie je hoden toho, aby v takejto vážnej komisii sedel. Ďakujem za pozornosť.
Danko, Andrej, predseda NR SR (2019-09-19):
Prosím, prezentujme sa a hlasujme. (Hlasovanie.) Prítomných 123, za 103, zdržalo sa 19, nehlasoval 1. Konštatujem, že Národná rada sa uzniesla na schválení tohto návrhu. Teraz budeme hlasovať o návrhu poslancov, aby sa voľba kandidátov na člena Regulačnej rady (tlač 1667) vykonala tajným hlasovaním. Prosím, prezentujme sa a hlasujme. (Hlasovanie.) Prítomných 121, za 69, proti 37, zdržalo sa 13, nehlasovali 2. Konštatujem, že Národná rada schválila tajné hlasovanie. Voľba na člena Regulačnej rady bude vykonaná budúci týždeň v stredu 25. septembra po 17.00 hodine. Vážené panie poslankyne, vážení páni poslanci, procedurálny návrh, pani poslankyňa Krištúfková. Nech sa páči.
Poliačik, Martin, poslanec NR SR (2019-10-24):
Ďakujem veľmi pekne. Pán predsedajúci, bol by som rád, keby v rámci rokovacieho poriadku aj schváleného etického kódexu ste upozornili poslanca Kotlebu, že je neprijateľné, aby v parlamente, ktorý je od slova parlare, to znamená, že sa máme porozprávať o veciach, sa vyhrážal inému členovi násilím alebo akýmkoľvek iným riešením veci v parlamentných chodbách. Je to neprijateľné a bol by som rád, keby o tom pán Kotleba vedel.
V. Palko, minister vnútra SR: (2004-10-22):
Uznesením vláda zaviazala ministra spravodlivosti predložiť na rokovanie vlády návrh na zmenu zákona č. 385/2000 Z. z. Predložený návrh sa striktne pridržiava znenia uznesenia vlády a sudcom a prokurátorom sa priznáva iba jeden ďalší plat, splatný v mesiaci decembri 2005. Navrhovaná právna úprava nebude mať negatívny dopad na štátny rozpočet, rozpočty obcí alebo rozpočty vyšších územných celkov. Prosím o podporu tohto návrhu. Ďakujem.
Mikulec, Roman, minister vnútra SR (2020-05-14):
Áno, to je... Áno, skončil som. Ďakujem pekne.
Kollár, Boris, predseda NR SR (2021-12-01):
Vážené pani poslankyne, vážení páni poslanci, ďakujem za upozornenie poslancovi Suskovi. Naozaj sme urobili chybu pri tom hlasovaní, že sme o dvoch hlasovali naraz, ale sme to záverečným hlasovaní konvalidovali. To znamená, že chcem povedať, uznali sme ten zákon, je platný. V budúcnosti si na to musíme dávať väčší pozor. Je toto aj nález Ústavného súdu, že v takomto prípade je to v poriadku a všetkým sa ospravedlňujeme za takúto chybu a budeme si na to dávať v budúcnosti väčší pozor. Takže ešte raz sa všetkým ospravedlňujem za vedenie Národnej rady. Teraz by sme mali pokračovať o šiestej hodine, o šiestej hodine s návrhom skupiny poslancov na prijatie uznesenia Národnej rady k situácii na vonkajších hraniciach EÚ s Bieloruskom. Nakoľko ešte nemáme šesť hodín a sedeli by sme tuná 15 minút, tak chcem vedieť, že či je všeobecný súhlas, že by sme to začali rokovať už teraz. Áno? (Súhlasná reakcia pléna.) Ďakujem. Uvedené sme si schválili. Pardon, ešte procedurál pán poslanec Viskupič.
Kollár, Boris, predseda NR SR (2023-06-21):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2018-12-03):
Jedna faktická poznámka. Pán poslanec Pavelka.
Hrnčiar, Andrej, podpredseda NR SR (2017-06-15):
Vážené pani poslankyne, vážení páni poslanci, pýtam sa, či každý poslanec využil svoje právo hlasovať? Ak áno, vyhlasujem tajné hlasovanie za skončené. Prosím overovateľov, aby sa ujali svojej funkcie a zároveň vyhlasujem prestávku. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-02-02):
No tak za niečo, pre niečo predsa len ste ten minister, nie, tak... (Povedané s úsmevom.)
P. Hrušovský, podpredseda NR SR: (2002-06-20):
M. Maxon, poslanec: Ďakujem za podporu pánovi poslancovi Šeptákovi a predovšetkým ďakujem za podporu pánovi poslancovi Kužmovi, pretože vo svojom vystúpení som naozaj nehovoril o mimoriadne vážnom probléme a to je pri zásadnom zvýšení spotrebnej dane pri krátkych cigaretách zvyšujúce sa riziko dovozu čiernych cigariet. Myslím si, že aj ten návrh ústavnoprávneho výboru reaguje aj na túto skutočnosť. Vážený pán podpredseda Národnej rady a vážený pán spravodajca, chcel by som vás ešte požiadať, aby sa o bode č. 1 spoločnej správy hlasovalo osobitne. Ďakujem pekne.
Vons, Peter, poslanec NR SR (2022-03-22):
Ďakujem, pán predseda. V rozprave vystúpil jeden poslanec, nepredložil žiadny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade so zákonom § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Kondrót, Maroš, poslanec NR SR (2012-07-31):
Pán predseda, dajte hlasovať, prosím, o bode č. 6.
Ďuriš Nicholsonová, Lucia, podpredsedníčka NR SR (2017-03-28):
Pán poslanec Heger.
Blanár, Juraj, podpredseda NR SR (2022-03-16):
Ďalší pán poslanec Eduard Kočiš.
Viskupič, Jozef, poslanec NR SR (2016-06-21):
Ďakujem. Pravdepodobne čítame veľmi podobnú literatúru. Ohľadom môjho predrečníka. I keď on zabudol v nej uviesť, že okrem kooperujúceho parlamentu alebo parlamentu prejavov sú aj tzv. pracovné parlamenty, a náš parlament vzhľadom na to, že my máme inštitucionálne vybavené..., parlament výbormi, tak sa najviac blíži tejto definícii. A pracovný parlament by mal priniesť aj nejaký reálne nástrojivo na to, aby mandát poslanca mohol byť vykonávaný takým spôsobom, že bude aj verejnosť cítiť takpovediac priamo ovocie. Čiže či zavedieme nový inštitút individuálneho poslaneckého prieskumu a budeme môcť sa dopytovať na otázky v širokej verejnej správe, prečo v mnohých oblastiach zlyháva, je jeden fakt. Druhý fakt, ktorý takisto, a myslím si, že by bol vhodný na zváženie, je samotný mechanizmus, ktorý náš rokovací poriadok pozná, a to je, že môžme vykonať poslanecký prieskum nie pod vôľou väčšiny, ako je tomu teraz, ale napríklad inštitútom tzv. jednej tretiny poslancov, ktorou môže aj disponovať opozícia. Toto je vec na diskusiu. My sme teraz prišli s návrhom pre individuálny poslanecký prieskum pre presnú príčinu, ktorú si pomenoval, pán poslanec, v tvojom príspevku, a to je to, že v rámci cyklickej rotácie väčšín a menšín, čo predpokladá parlamentná demokracia, sa môže stať, že niekto vykonáva väčšinu a prejavuje sa jeho vôľa, a niekto vykonáva kontrolu, ako v tomto prípade opozícia, a nad výkon tej kontroly nemôže byť viazaný alebo podviazaný vôľou väčšiny. V súčasnom stave to tak je, keďže väčšina výboru rozhoduje, či môžem, alebo nemôžem vykonať prieskum.
Fecko, Martin, poslanec NR SR (2020-03-20):
Sľubujem. (Potlesk.)
B. Bugár, podpredseda NR SR: (2002-04-03):
Preto vás žiadam, aby ste sa vrátili do rokovacieho priestoru. Vážené panie poslankyne, vážení páni poslanci, budeme sa prezentovať. Žiadam vás, aby ste sa prezentovali, nech sa páči. Len sa prezentujeme. Vážené panie poslankyne, vážení páni poslanci, 74 poslancov je prítomných, takže žiadam vás, aby ste sa vrátili do rokovacieho priestoru. Potom by sme pristúpili k hlasovaniu. Nech sa páči, pristúpime k hlasovaniu, pán spravodajca. L. Ambróš, poslanec: Ďakujem pekne. Zo spoločnej správy vyplýva, že máme 5 bodov na hlasovanie. Máte ich pred sebou. Bod č. 1, predkladať Národnej rade Slovenskej republiky každoročne k 31. marcu správu o plnení úloh Národnej stratégie trvalo udržateľného rozvoja podľa jednotlivých rezortov, gestorský výbor odporúča schváliť. Dajte hlasovať.
B. Bugár, podpredseda NR SR: (2006-02-02):
(Hlasovanie.) Prítomných je 136 poslancov, za 54, proti 36, zdržalo sa 46. Návrh sme neschválili.
P. Hrušovský, predseda NR SR: (2003-11-06):
Pán poslanec Muránsky, po odhlasovaní zákona vám dám slovo. Nech sa páči, pán poslanec. J. Hurban, poslanec: Ďakujem, pán predseda. Budeme najprv hlasovať o bodoch 1, 3, 4, 6, 7 a 8 zo spoločnej správy s tým, že gestorský výbor ich odporúča schváliť.
Jurzyca, Eugen, poslanec NR SR (2018-09-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Kaník, minister práce, sociálnych vecí a rodiny SR: (2003-07-03):
V súčasnosti existuje 79 okresných úradov práce a odborov sociálnych vecí na okresných úradoch a 59 detašovaných pracovísk týchto úradov,  spolu 138 pracovísk. V rámci navrhovanej siete sa počíta so 45 územnými úradmi a 88 detašovanými pracoviskami územných úradov, spolu 133 pracovísk. Oproti pôvodnej sieti bude teda zrušených len 5 detašovaných pracovísk v obciach, kde sa v súčasnosti nachádza len pracovisko okresného úradu práce alebo len odbor sociálnych vecí okresného úradu a spravidla ide o veľmi malé obce, ako sú, môžem ich presne vymenovať, keďže ich je len päť, Rovinka, Gabčíkovo, Nová Dubnica, Rabča, Kurima. Sú to pracoviská s veľmi nízkym počtom zamestnancov. Vo väčšine týchto vymenovaných prípadoch je to jeden zamestnanec. Jedine tu dochádza k zrušeniu. Inak dochádza k plnému zachovaniu existujúcej siete a existujúcej sústavy týchto úradov. Ďakujem, to je všetko. Z. Martináková, podpredsedníčka NR SR: Pán poslanec Mikuš, dáte doplňujúcu otázku? Nech sa páči. Prosím, zapnite mikrofón pánovi poslancovi Jánovi Mikušovi.
Novotný, Viliam, poslanec NR SR (2011-12-14):
Vážený pán predseda, ďakujem za slovo. Ďakujem pekne za pozornosť, skončil som. (Potlesk.)
Laššáková, Jana, podpredsedníčka NR SR (2013-09-18):
Ďakujem pekne, pani predkladateľka, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Antonínovi Cicoňovi. Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2013-09-11):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Mikloško.
Laššáková, Jana, podpredsedníčka NR SR (2015-05-21):
Panie poslankyne, páni poslanci pristúpime k prvému čítaniu o návrhu poslancov Národnej rady Slovenskej republiky Miroslava Beblavého a Martina Fedora na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1487, návrh na jeho pridelenie na prerokovanie výborom je v rozhodnutí č. 1497. 	Pán poslanec Beblavý, máte slovo. Poprosím vás, uveďte návrh zákona.